Rudi Tusch

Rudi Tusch (født 6. november 1954 i Oberstdorf) er en tysk tidligere skihopper og senere trener og funksjonær. Han konkurrerte for Vest-Tyskland og representerte Skiclub Oberstdorf.Bayerischer Skiverband: Deutsche Meister aus Bayern Tusch var hovedtrener for det vesttyske og deretter det fellestyske hopplandslaget fra 1988 til 1993.

Han deltok i den tysk-østerrikske hoppuka i årene 1972-1977, med 34.-plass i 1975/76 som beste sammenlagtplassering. Beste plassering i enkeltrenn i Hoppuka var 31.-plass i Garmisch-Partenkirchen 1. januar 1976. I VM i Falun i 1974 ble han nummer 47 av 64 deltakere i normalbakken. Han var med i VM i skiflyging i 1973, 1975 og 1977, med 36.-plass av 42 deltakere i Vikersund i 1977 som beste plassering. I 1973 ble han vesttysk mester.

På 1980-tallet ble han trener for det vesttyske landslaget, og overtok i 1988 som hovedtrener etter Ewald Roscher.Die Welt: Kleiner großer Mann des Fliegens (26. januar 2002, besøkt 31. juli 2012) Da de to tyske statene ble samlet i 1990, fikk Tusch ansvaret for det fellestyske landslaget. Han ble avløst av Reinhard Heß etter at tyskerne hadde mislyktes i VM i Falun i 1993. Siden har han hatt flere oppgaver i det tyske skiforbundet, blant annet som teknisk leder for nordiske grener,Der Spiegel: "Sorgenkind" Hannawald erhält Spezialtraining (14. desember 1999, besøkt 31. juli 2012) sportslig leder for landslagene i skihopping og kombinert, og materialansvarlig for de samme landslagene.Focus: Tusch neuer Materialchef der deutschen Skispringer (30. april 2008, besøkt 31. juli 2012)

 Referanser 

 Kilder 
 Munzinger Archiv: Rudi Tusch (besøkt 31. juli 2012)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Sport-Komplett.de: Skispringen  -  Deutsche Meisterschaften (besøkt 31. juli 2012)

 Eksterne lenker 


Kategori:Tyske skihopptrenere
Kategori:Tyske skihoppere
Kategori:Fødsler i 1954